บอร์ด SCC อนุมัติออกหุ้นกู้ 1 หมื่นลบ. ดอกเบี้ยคงที่ 3.4%
บอร์ด SCC อนุมัติออกหุ้นกู้ 1 หมื่นลบ.อายุ 4 ปี ดอกเบี้ยคงที่ 3.4% โดยเงินที่ได้รับจากการออกหุ้นกู้ จะนำไปไถ่ถอนหุ้นกู้ SCC15NA จำนวน 10,000 ล้านบาท ที่ครบกำหนดไถ่ถอนในวันที่ 1 พ.ย. 58 เสนอขายให้กับนักลงทุนที่เป็นนักลงทุนประชาชนทั่วไป 
28 ต.ค. 2558

บริษัท ปูนซิเมนต์ไทย จำกัด (มหาชน) หรือ SCC ระบุว่าบริษัทมีมติให้ออกและเสนอหุ้นกู้ชุดใหม่ ครั้งที่ 2/2558  (SCC19NA) จำนวนไม่เกิน 10,000 ล้านบาท อายุ 4 ปี อัตราดอกเบี้ยคงที่ร้อยละ 3.40
โดยเงินที่ได้รับจากการออกหุ้นกู้ จะนำไปไถ่ถอนหุ้นกู้  SCC15NA จำนวน 10,000 ล้านบาท ที่ครบกำหนดไถ่ถอนในวันที่ 1 พ.ย. 58 โดยเสนอขายให้กับนักลงทุนที่เป็นนักลงทุนประชาชนทั่วไป  ตามเงื่อนไขที่ระบุไว้ในหนังสือชี้ชวน
ทั้งนี้ การออกและเสนอขายหุ้นกู้ของบริษัทเมื่อรวมหุ้นกู้ชุดใหม่ที่ออกแล้ว จะมีวงเงินหุ้นกู้ที่ออกรวมทั้งสิ้นไม่เกิน  166,500 ล้านบาท